SA se gholfspan, junior hokkievroue sak uitArgieffoto Hulle het 11 houe agter die Deense wenners, Soren Kjeldsen en Thorbjørn Olesen, geëindig. Die wenners se telling oor die vier rondes was 20 onder baansyfer. Van Zyl en Coetzee het ŉ goeie vierde ronde van 66 gespeel, maar was nie bestendig genoeg oor die vier rondes om hond haaraf in die toernooi te maak nie. Daar het 28 spanne aan die toernooi deelgeneem. ♦ Die Suid-Afrikaanse span het Saterdag in Santiago, Chili, by die Wêreldbekertoernooi vir junior hokkievroue heelwat beter in die tweede wedstryd gevaar deur naelskraap 1-2 teen Chili te verloor nadat hulle 0-7 teen Australië slae gekry het. Die laaste groepwedstryd is Maandag teen Engeland waar slegs ŉ onwaarskynlike groot oorwinning die SA span uit die laaste plek sal hou.